Бодин/16
ТРЕЋИ ПРИЗОР

ДВОРСКИ СЛУГА (дође):
Светли краљу, неки страни дође. 
Тебе тражи, важну вест доноси.
КРАЉ:
Нек’ почека, ја ћу одмах доћи.
Дворски слуга (Оде.)
КРАЉ (к Степану):
Да до мене само стоји, кнеже,
Ти би давно већ у Босни био.
(Оде.)
СТЕПАН (сам):
Ако хоћеш до чега да дођеш 
Не иди оном који тера правду
Већ онога држи се и лепи 
Који с твојом своју корист тражи.
Шта ја имам од тога користи
Што краљ неће с правдом да поквари?
Уз правду ће јошт и сам пропасти.
Али што ћу кад другога нема 
Који би ми помоћи могао.
Идем тражит’ кнеза Љутомира 
Може бити да ћу штогод чути 
Што не знати могло би шкодит' ми.
(Оде на десно.)

Бодин